Nafarroako Parlamentuko Eledunen Batzarrak, 2019ko urtarrilaren 14an egindako bilkuran, ondoko adierazpena onetsi zuen:

“1. Nafarroako Parlamentuak babestu egiten ditu genero-indarkeriaren aurkako berdintasun-politikeak aldezteko manifestua eta genero-indarkeriaren aurka borrokatzeko 2019ko urtarrilaren 15erako deitutako mobilizazioak eta elkarretaratzeak; izan ere, eskuinak era arriskutsuan ari dira politika horiek auzitan jartzen eta Andaluziako gobernua lortzeko negoziaziorako objektu gisa baliatzen.

2. Nafarroako Parlamentuak indarkeria horren adierazpide guztiak arbuiatzen ditu, bere konpromisoa helarazten die biktimei, eta erasotzaileekiko tolerantziarik batere ez duela izanen adierazten du.

3. Nafarroako Parlamentuak emakumeen berdintasunaren eta segurtasunaren alde lan egiten jarraitzeko konpromisoa hartzen du.

4. Nafarroako Parlamentuak errefusatu egiten du emakumeen eskubideak, askatasuna eta segurtasuna auzitan jartzea dakarren akordio politiko inplizitu edo esplizitu oro”.

Iruñean, 2019ko urtarrilaren 14an

Lehendakaria: Ainhoa Aznárez Igarza